
Proces - verbal
al ședinței extraordinare a Consiliului Județean Vrancea
din 21 iulie 2026

În data  de 21 iulie 2026, la sediul Consiliului  Județean Vrancea din  Focșani, strada Cuza Vodă nr. 56, s-a desfășurat ședința extraordinară a Consiliului Județean Vrancea convocată prin Dispoziția nr. 315 din 17 iulie 2026, participarea consilierilor județeni la ședință fiind prin platforma online de videoconferință/teleconferință Zoom.

Ședința este condusă de președintele Consiliului Județean, domnul Nicușor Halici.
[bookmark: _Hlk162863618]S-a constatat că este îndeplinit cvorumul necesar pentru ca ședința să fie legal constituită, fiind prezenți 28 din care 27 de consilieri județeni din totalul de 32 în funcție, la care se adaugă președintele Consiliului Județean Vrancea, domnul Nicușor Halici. Absenți au fost domnii consilieri județeni Nelu Nicușor Bucur, Adela Corina Agafiței,Vasile Melinte,  Marcel Spulber și Sorin Pîslaru. 

Președintele Consiliului Județean Vrancea, domnul Nicușor Halici, a precizat că au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentului de resort și de avizele comisiei de specialitate, fiind comunicate consilierilor județeni.  
[bookmark: _Hlk62727760][bookmark: _Hlk73516682]Președintele Consiliului Județean Vrancea, domnul Nicușor Halici a precizat că până în prezent nu a fost înregistrat niciun amendament la secretarul general al județului. De asemenea, a reamintit consilierilor prezenți obligația de a nu participa la adoptarea proiectului de hotărâre în care ar putea fi în conflict de interese. 
Președintele Consiliului Județean Vrancea, domnul Nicușor Halici, a prezentat motivele care justifică caracterul de urgență al ședinței extraordinare, precizând că, potrivit prevederilor Legii finanțelor publice locale, autoritățile administrației publice au obligația de a prezenta, la sfârșitul fiecărui trimestru, în ședință publică, spre analiză și aprobare de către autoritatea deliberativă, execuția bugetară întocmită pe cele două secțiuni, în vederea analizării redimensionării cheltuielilor în raport cu gradul de colectare a veniturilor.S-a arătat că, în vederea asigurării bunei funcționări a serviciilor publice oferite beneficiarilor și cetățenilor județului, precum și pentru demararea procedurilor privind delegarea gestiunii serviciului de colectare și transport al deșeurilor municipale și rurale din Zona 2, este necesară mandatarea președintelui Consiliului Județean Vrancea pentru reprezentarea județului în cadrul Asociației de Dezvoltare Intercomunitară „Vrancea Curată”, prin hotărârea autorității deliberative. De asemenea, s-a menționat că adoptarea unei hotărâri similare este necesară și la nivelul celorlalte 45 de unități administrativ-teritoriale membre ale Asociației de Dezvoltare Intercomunitară „Vrancea Curată”, care fac parte din Zona 2, pentru a permite derularea procedurilor în condițiile prevăzute de lege.
Fiind supusă votului, ordinea de zi a ședinței a fost aprobată cu unanimitate de voturi.
Președintele Consiliului Județean Vrancea, domnul Nicușor Halici a procedat la prezentarea fiecărui proiect de hotărâre conform ordinii de zi, în vederea dezbaterii:

· [bookmark: _Hlk75863858]La punctul 1 proiectul „Actualizarea componenței Colegiului Director al Direcției de Asistență Socială și  Protecția Copilului Vrancea”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 2 proiectul „Modificarea componenței Comisiei pentru Protecția Copilului Vrancea”.
Președintele Consiliului Județean Vrancea, domnul Nicușor Halici, a precizat că, potrivit prevederilor legale, directorul general al Direcției Generale de Asistență Socială și Protecția Copilului Vrancea este membru de drept al Comisiei pentru protecția copilului și exercită totodată funcția de vicepreședinte al acesteia, înlocuindu-l, în condițiile legii, pe președintele comisiei, respectiv secretarul general al județului. Având în vedere că domnul Alexandru Botezatu exercită temporar funcția contractuală de conducere de director general al Direcției Generale de Asistență Socială și Protecția Copilului Vrancea, se impune actualizarea componenței Comisiei pentru protecția copilului în mod corespunzător.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 3 proiectul „Stabilirea coeficienților corespunzători salariilor de bază pentru funcția contractuală de conducere de director din cadrul Direcției Generale de Asistență Socială și Protecția Copilului Vrancea”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 4 proiectul „Darea în folosință cu titlu gratuit către Arhiepiscopia Buzăului şi Vrancei a unor imobile inventariate în domeniul public al Județului Vrancea, situate în comuna Dumbrăveni”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 5 proiectul „Aprobarea documentației tehnice la faza Notă conceptuală și Temă de proiectare pentru obiectivul de investiții „Construire rampă de acces pentru persoane cu dizabilități” la sediul Serviciului Public Comunitar Județean de Evidență a Persoanelor Vrancea”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 6 proiectul „Aprobarea execuției bugetare pentru trimestrul II al anului 2026”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 7 proiectul „Aprobarea documentației tehnice la faza Notă conceptuală și Temă de proiectare pentru obiectivul de investiții „Lucrări de conformare la cerința fundamentală «securitate la incendiu», în vederea obținerii autorizației de securitate la incendiu pentru imobilul Prefectura Putna situat în municipiul Focșani, str. Republicii nr. 71 – corpurile C1 și C2”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 8 proiectul „Actualizarea elementelor de identificare și a situației juridice ale imobilului “Module familiale Dumbrăveni” inventariat la poziția nr. 222 în inventarul bunurilor care aparțin domeniului public al județului Vrancea”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 9 proiectul „Modificarea și completarea anexei la Hotărârea Consiliului Județean Vrancea nr. 176/11.09.2025 privind aprobarea Procedurii de închiriere a bunurilor imobile din domeniul public și privat al Județului Vrancea”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 10 proiectul „Avizarea documentației de atribuire a Contractului de delegare a gestiunii activității de colectare și transport a deșeurilor municipale din Zona 2 județul Vrancea și aprobarea mandatării cu mandat special a Asociației de Dezvoltare Intercomunitară ,,Vrancea Curată” să exercite, în numele și pe seama Unității Administrativ-Teritoriale Județul Vrancea delegarea gestiunii serviciului privind colectarea deșeurilor municipale și transportul acestora la punctele/stațiile de transfer la nivelul Zonei 2 județul Vrancea, pentru proiectul ,,Sistem de Management Integrat al Deșeurilor în județul Vrancea”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 11 proiectul „Actualizarea Strategiei de dezvoltare a județului Vrancea pentru perioada 2021–2027”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 12 proiectul „Modificarea Anexei nr.1 a Hotărârii Consiliului Județean Vrancea   nr.187/09.10.2025”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 13 proiectul „Constatarea încetării calității de membru a domnului Macovei Liviu-George în cadrul Autorității Teritoriale de Ordine Publică Vrancea”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 14 proiectul „Aprobarea implementării în două faze a obiectivului de investiții „Construire Parc Industrial Vrancea”.
Vicepreședintele Consiliului Județean Vrancea, domnul Epure Alexandru Ciprian, a menționat că proiectul de hotărâre reprezintă un nou pas necesar pentru pregătirea județului Vrancea în vederea accesării finanțării prin Programul Regional Sud-Est, Acțiunea 1.5 – Parcuri Industriale. S-a precizat că proiectul Parcului Industrial Vrancea, aprobat anterior, necesită adaptarea la condițiile actuale de finanțare și implementare, fiind propusă etapizarea investiției. Astfel, în prima etapă se urmărește depunerea spre finanțare a Parcului 1, care cuprinde realizarea infrastructurii de bază, respectiv amenajarea terenului, drumurile interioare, căile de acces la parcele, precum și rețelele de alimentare cu apă, canalizare, gaze naturale, energie electrică, iluminat public și hidranți exteriori, în vederea creării nucleului funcțional al Parcului Industrial Vrancea. Totodată, s-a arătat că investiția include și obiectivele conexe necesare funcționării parcului industrial, respectiv amenajarea sensului giratoriu care va asigura accesul în incintă, realizarea traseului de alimentare cu energie electrică de la stația Mărășești până la amplasament, precum și lucrările de regularizare a apelor, toate aceste investiții fiind etapizate astfel încât Parcul Industrial Vrancea să devină pe deplin funcțional. S-a subliniat că obiectivul investiției este dezvoltarea Parcului Industrial Vrancea ca platformă economică strategică a județului, capabilă să atragă investiții, să genereze locuri de muncă, să creeze valoare adăugată și să sprijine inovarea și dezvoltarea serviciilor-suport destinate mediului de afaceri.
Președintele Consiliului Județean Vrancea, domnul Nicușor Halici, a completat că etapizarea proiectului nu înseamnă abandonarea celei de-a doua faze a Parcului Industrial Vrancea, ci reprezintă o soluție impusă de contextul actual al finanțării. În acest sens, s-a arătat că instituția poartă discuții cu mai multe companii, instituții și autorități publice centrale pentru identificarea unor surse alternative de finanțare.S-a precizat că, în prezent, cadrul privind parteneriatele public-private nu permite implementarea unui proiect de asemenea amploare, motiv pentru care dezvoltarea parcului industrial trebuie realizată etapizat. De asemenea, s-a menționat că valoarea finanțării ce urmează a fi acordată prin Programul Regional Sud-Est nu este încă stabilită, existând estimări cuprinse între 8 și 10 milioane de euro pentru fiecare parc industrial, urmând ca aceste aspecte să fie clarificate odată cu publicarea ghidului solicitantului și lansarea apelului de proiecte.
Totodată, s-a subliniat că, deși documentația necesară și titlul de parc industrial au fost obținute, până în prezent nu a fost identificată o sursă de finanțare care să permită implementarea integrală a investiției. În acest context, s-a arătat că bugetul județului nu dispune de resursele necesare pentru susținerea unei investiții de asemenea dimensiuni, diferența de finanțare necesară pentru realizarea întregului proiect fiind estimată la peste 45 de milioane de euro.S-a arătat că vor fi continuate demersurile pentru identificarea unor surse suplimentare de finanțare și și-a exprimat speranța că, în cadrul actualului exercițiu financiar european, eventualele economii rezultate din neimplementarea unor proiecte vor putea fi redistribuite către proiecte mature, precum Parcul Industrial Vrancea. În acest context, s-a menționat că, deși gradul de absorbție a fondurilor europene în exercițiile financiare anterioare a fost foarte ridicat, acesta nu a atins niciodată 100%, existând posibilitatea ca resursele rămase disponibile să fie orientate către investiții pregătite pentru implementare.În încheiere, s-a subliniat că realizarea Parcului Industrial Vrancea reprezintă o oportunitate strategică pentru dezvoltarea județului, în condițiile în care județul nu a beneficiat până în prezent de o platformă industrială de asemenea anvergură. Totodată, s-a arătat că, după anul 1990, dezvoltarea industrială s-a bazat în principal pe inițiative private, fără realizarea unor investiții publice majore care să creeze infrastructura necesară atragerii investitorilor și dezvoltării unui mediu economic competitiv.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 15 proiectul „Actualizarea elementelor de identificare pentru bunurile imobile inventariate în domeniul privat al județului Vrancea la pozițiile nr. 7 și 13”.
Fiind supus votului, proiectul de hotărâre a fost adoptat în unanimitate. (28 voturi „pentru”)

· La punctul 16 proiectul „Actualizarea Devizului general și a indicatorilor tehnico-economici pentru obiectivul de investiție „Modernizare infrastructură rutieră de drum județean 204E dintre localitățile Mirceștii Noi-Ciușlea-Străjescu-Doaga-DN24”.
Fiind supus votului, proiectul de hotărâre a fost adoptat în unanimitate. (28 voturi „pentru”)

Epuizându-se dezbaterea punctelor înscrise pe ordinea de zi, președintele consiliului județean, domnul Nicușor Halici, a declarat închise lucrările ședinței extraordinare a Consiliului Județean Vrancea din data de 21 iunie 2026.
                                                        
                                                      Președintele
                                        Consiliului Județean Vrancea
                                                   Nicușor HALICI

                                                                                Pentru Secretarul general al județului 
											Camelia Mățău

